নিউজডেস্ক, বাংলাদেশনিউজ২৪x৭.কম  রাজধানীর মিরপুরের দক্ষিণ পীরের বাগে ব্যবসায়ীর বাড়িতে ডাকাতির ঘটনা ঘটেছে। ডাকাতরা নগদ ২ লাখ টাকা ও ২৫ ভরি স্বর্ণালঙ্কারসহ ১৫ লাখ টাকার মালামাল নিয়ে যায়। সোমবার রাত ১২ টার দিকে এ  ডাকাতির ঘটনা ঘটে। জানা গেছে, রাত ১২টার দিকে ১৪০, দক্ষিণ  পীরেরবাগে ব্যবসায়ী শামসুদ্দিনের তৃতীয় তলা বাসার দরজা খোলা পেয়ে ৭/৮জন ডাকাত প্রবেশ করে বাড়ির সদস্যদের মারধর ও অস্ত্রের মুখে জিম্মি করে একটি রুমে আটকে রাখে আলমারি খুলে নগদ ২ লাখ টাকা ও ২৫ ভরি স্বর্ণালঙ্কারসহ ১৫ লাখ টাকার মালামাল লুট করে ।  এ ব্যাপারে মিরপুর থানার অফিসার ইনচার্জ কাজী ওয়াজেদ আলী জানান, ডাকাতদের ধরতে অভিযান শুরু হয়েছে। এ ঘটনায় কাউকে গ্রেফতার বা লুটকৃত মালামাল উদ্ধার হয়নি।  বাংলাদেশনিউজ২৪x৭.কম/এসআরএস/এসএকে.